stanford-oval/wikipedia huggingface dataset:
โคนัน (นินจาคาถาโอ้โฮเฮะ)

| --- | --- |
โคนัน อายุ 42 ปี
โคนัน ตัวละครจากการ์ตูนเรื่องนินจาคาถาโอ้โฮเฮะ
ชื่อภาษาญี่ปุ่น: 小南,
โรมะจิ: Yukata Konan
ปรากฏตัวตอนแรก: นารูโตะ ตำนานวายุสลาตัน ตอนที่125
สังกัด: หมู่บ้านอาเมะ แสงอุษา
อาจารย์: จิไรยะ
ลูกศิษย์: ไม่ปรากฏ
ทีม: Ame Orphans
ขั้น: ป.1 ห้อง B
วันเกิด: 20 กุมภาพันธ์
กรุ๊ปเลือด: O
ฉายา: นางฟ้า
หมวดหมู่ นินจาคาถาโอ้โฮเฮะ
โคนัน (ญี่ปุ่น: 小南; โรมาจิ: Konan; ทับศัพท์: โคะนัน) เป็นตัวละครการ์ตูนจากเรื่อง นินจาคาถาโอ้โฮเฮะ โดยชื่อของเธอแยกได้เป็นสองคำ คือ โคะ (小) = เล็ก และ นัง (南) = ทิศใต้
ประวัติ

โคนัน เป็นคุโนะอิจิเพียงหนึ่งเดียวในกลุ่มแสงอุษา และมักจะเห็นเธออยู่ข้างเพนเป็นประจำ และในอดีตนั้นพวกเธอทั้งสามก็ได้พบกับ สามนินจาแห่งโคโนะฮะ ซึ่งหลังจากพบกัน จิไรยะก็ตัดสินใจที่จะดูแลเด็กๆทั้งสามคน โคนัน ยาฮิโกะ นางาโตะ และรับเธอกับเพื่อนเป็นศิษย์ชั่วคราว เพื่อให้พวกเขาเข้มแข็งพอที่จะดูแลตัวเองได้ พวกเขาอยู่ด้วยกันเป็นเวลาสามปี 
จนถึงวันที่จิไรยะมั่นใจว่าเด็กๆเติบโตขึ้นจนดูแลตัวเองได้แล้ว เขาก็จากมา พร้อมกับย้ำให้เด็กๆรู้ว่า พวกเขาได้เติบโตขึ้นแล้ว 
และต่อไปในภายหน้าก็ต้องใช้ความสามารถของตัวเองเปลี่ยนแปลงหมู่บ้านและโลกใบนี้ด้วยตัวเองให้ได้ อย่างไรก็ตาม ตลอดเวลาที่ผ่านมา เธอและเพื่อนถูกเข้าใจว่าตายในสงครามไปแล้ว
สำหรับบทบาทในองค์กรแสงอุษา โคนันถือได้ว่าเป็นคนที่มีความสำคัญในฐานะ คู่หูและผู้ช่วยส่วนตัวของหัวหน้า 
เธอเป็นคนเดียวที่ได้อยู่ข้างกายเขาตลอดเวลาและไม่เคยเห็นเธอออกไปรับภารกิจข้างนอกเหมือนสมาชิกคนอื่นเลย 
รวมทั้ง โคนันเป็นคนเดียวที่ได้รับอนุญาตให้เรียกชื่อ เพน ห้วนๆได้ด้วย
หมายเหตุ : ปัจจุบันโคนันเสียชีวิตแล้ว   ถูกสังหารโดย  Tobi  อ้างอิงจากตอน  Naruto Shippuuden ตอนที่ 511 เราทั้งหมดจะกลับบ้านด้วยกัน
วิชานินจา

โคนันมีความสามารถในการใช้กระดาษและสามารถเปลี่ยนตัวเองเป็นกระดาษ ดูเหมือนจะเป็นความสามารถที่มาจากความชอบส่วนตัวของเธอในการพับกระดาษ (origami)
เมื่อเธอเปลี่ยนตัวเองเป็นกระดาษแล้ว ก็จะสามารถควบคุมได้แบบแยกเป็นเดียว หรือ รวมกระดาษเหล่านั้นเข้าเป็นรูปร่างต่างๆก็ได้
เช่น ผีเสื้อ ดอกไม้ จรวดกระดาษ หรือ อาวุธโจมตี เป็นต้น นอกจากนี้ เธอยังเคยสร้างปีกทั้งสองข้างจากกระดาษด้วย 
ซึ่งเมื่อเธอเข้าสู่รูปร่างแบบนี้แล้วก็จะถูกเรียกว่า เทพธิดาผู้ส่งสาร ซึ่งเป็นชื่อที่รู้จักทั่วไปในหมู่บ้านอาเมะงาคุเระ 
เนื่องจากเป็นรูปร่างที่จะปรากฏในฐานะผู้ส่งสารของโคนัน ที่เปรียบเสมือนพระเจ้านั่นเอง อย่างไรก็ตามวิชาของเธอก็มีจุดอ่อนตรงที่ 
จะถูกน้ำหรือของเหลวไม่ได้ เพราะจะทำให้กระดาษติดกันและสูญเสียความแข็งในการจับยึดตัวเองเข้าด้วยกัน โจมตีธรรมดาจะพอๆกับระเบิดc2-c3ของเดอิดาระ
โหมดเทพธิดาแห่งการส่งสาส์น : เป็นการควบคุมกระดาษจำนวนมากมายรอบตัวของตัวเองมารวมกันที่ด้านหลังของตัวเองจนเกิดเป็นโครงสร้างของปีกกระดาษสีขาว ความยาวประมาณ 2-5m. กว้างราวๆ 90cm. แล้วกระดาษก็เป็นระเบิดรุนแรงออกมาได้
โหมดเทพธิดาแห่งการพิพากษา : เป็นการรวมพลังจักระเกือบทั้งหมดให้ตัว แล้วสร้างกระดาษยันต์ระเบิดขึ้นมาจำนวน300-900ล้านแผ่น กินพื้นที่ประมาณ8-9กิโลเมตร ควบคุมทิศทางเพื่อทำการโจมตี ท่านี้อานุภาพรุนแรงพอๆกับเดอิดาระระเบิดตัวเองตาย หรือคาคุสึใช่ท่าไม้ตาย3ธาตุผสาน
ดูเพิ่ม

นินจาคาถาโอ้โฮเหะ
แหล่งข้อมูลอื่น

| ด ค กแสงอุษา (นินจาคาถาโอ้โฮเฮะ) |
| --- | --- |
หัวหน้าแสงอุษา: ยาฮิโกะ • นางาโตะ • โอบิโตะ • ชิน
สมาชิกกลุ่มยาฮิโกะ: ยาฮิโกะ • นางาโตะ • โคนัน
สมาชิกกลุ่มนางาโตะ: เพน • โคนัน • โอโรจิมารุ • เดอิดาระ • ฮิดัน • คาคุซึ • ซาโซริ • อิทาจิ • คิซาเมะ • เซ็ตสึ (เซ็ตซึสีขาว • เซ็ตซึสีดำ) • โทบิ • จูโซ • คู่หูของคาคุซึ
สมาชิกกลุ่มโอบิโตะ: โอบิโตะ • คิซาเมะ • เซ็ตสึ (เซ็ตสึสีขาว • เซ็ตสึสีดำ)
สมาชิกกลุ่มชิน: ชิน • ชิน (ร่างโคลน)
ผลงานล่าสัตว์หาง: แรคคูน หนึ่งหาง (เดอิดาระ / ซาโซริ) • แมว สองหาง (ฮิดัน / คาคุซึ) • เต่า สามหาง (เดอิดาระ / โทบิ) • กอริลล่ายักษ์ สี่หาง (อิทาจิ / คิซาเมะ) • สุนัขจิ้งจอก ห้าหาง (ทั้งหมด) • ทาก หกหาง (เพน / โคนัน) • แมลงปอ เจ็ดหาง (ฮิดัน / คาคุซึ)
เอเอฟซีแชมเปียนส์ลีก 2014 รอบคัดเลือกเพลย์ออฟ

รอบคัดเลือกเพลย์ออฟของรายการเอเอฟซีแชมเปียนส์ลีก 2014 จะทำการแข่งขันทั้งสิ้น 3 รอบระหว่างวันที่ 2 - 15 กุมภาพันธ์ 2014 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2014 รอบแบ่งกลุ่มต่อไปร่วมกับอีก 28 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2014 โดยในรอบนี้มีสโมสรเข้าร่วมทั้งสิ้น 19 สโมสร (11 สโมสรจากโซนเอเชียตะวันตกและ 8 สโมสรจากโซนเอเชียตะวันออก)
ตารางการแข่งขัน

| รอบ | การแข่งขัน | วันจับสลาก | นัดแรก |  |
| --- | --- | --- | --- | --- |
| รอบคัดเลือกเพลย์ออฟ | รอบแรก | 10 ธันวาคม 2013 | 2 กุมภาพันธ์ 2014 | 2 กุมภาพันธ์ 2014 |
| รอบคัดเลือกเพลย์ออฟ | รอบที่สอง | 10 ธันวาคม 2013 | 8 กุมภาพันธ์ 2014 | 8 กุมภาพันธ์ 2014 |
| รอบคัดเลือกเพลย์ออฟ | รอบที่สาม | 10 ธันวาคม 2013 | 15 กุมภาพันธ์ 2014 | 15 กุมภาพันธ์ 2014 |
สโมสรที่เข้าร่วม

| --- | --- |
  บานิยาส   เลคห์วียา   เอล จาอิช   โลโคโมทีฟ ทาชเคนท์   นาซาฟ การ์ชี   ชาบับ อัล-ออร์ดอน   อัล-ซูวาอิค   อัล-ฮิด   อัล-ชอร์ตา   คูเวต เอสซี   คาดเซีย เอสซี:   ปักกิ่ง กั๋วอัน   เมลเบิร์น วิกตอรี   เมืองทอง ยูไนเต็ด   ชลบุรี   ปูเน เอฟซี   แทมปิเนส โรเวอส์   เซาท์ ไชนา   ฮานอย ทีแอนด์ที
รอบแรก

| ทีมหนึ่ง> โซนเอเชียตะวันตก |  ผล > โซนเอเชียตะวันตก | ทีมสอง> โซนเอเชียตะวันตก |
| --- | --- | --- |
| อัล-ซูวาอิค  | 0–1  (R1-W1) |  อัล-ฮิด  |
| ชาบับ อัล-ออร์ดอน  | 1–3  (ต่อเวลา)  (R1-W2) |  คาดเซีย เอสซี  |
| คูเวต เอสซี  | 1–0  (R1-W3) |  อัล-ชอร์ตา |
โซนเอเชียตะวันออก
| แทมปิเนส โรเวอส์  | 1–2  (ต่อเวลา)  (R1-E1) |  เซาท์ ไชนา  |
| ปูเน เอฟซี  | 0–3 |  ฮานอย ทีแอนด์ที |
รอบแรก > โซนเอเชียตะวันตก

2 กุมภาพันธ์ 2014
19:00 UTC+4
| อัล-ซูวาอิก  | 0–1 |  อัล-คาดเซีย |
| --- | --- | --- |
|  | รายงาน | เกตา  90+4' |
ผู้ชม: 6,200 คน
ผู้ตัดสิน: อับดุลราห์มาน อับดู (กาตาร์)
2 กุมภาพันธ์ 2014
17:00 UTC+2
| ชาบับ อัล-ออร์ดอน  | 1–3 (ต่อเวลาพิเศษ) |  อัล-ฮิด |
| --- | --- | --- |
| มูไบดีน  42' | รายงาน | ตูคา  83' (ลูกโทษ)  โอโรก  96', 102' |
ผู้ชม: 579 คน
ผู้ตัดสิน: อับดุลลาห์ อัล ฮีลาลี (โอมาน)
2 กุมภาพันธ์ 2014
19:30 UTC+3
| คูเวต เอสซี  | 1–0 |  อัล-ชอร์ตา |
| --- | --- | --- |
| เนคูนัม  63' | รายงาน |  |
ผู้ชม: 1,450 คน
ผู้ตัดสิน: โมฮัมเหม็ด อับดุลลา ฮัสซัน โมฮาเหม็ด (สหรัฐอาหรับเอมิเรตส์)
รอบแรก > โซนเอเชียตะวันออก

29 มกราคม 2014
18:30 UTC+5:30
| ปูเน  | 0–3 |  ฮานอย ทีแอนด์ที |
| --- | --- | --- |
|  | รายงาน | กัลลาเกอร์  52' Nguyễn Văn Quyết  71' Hector  83' |
ผู้ชม: 4,500 คน
ผู้ตัดสิน: อับดุลลาห์ บาลีเดห์ (กาตาร์)
2 กุมภาพันธ์ 2014
19:30 UTC+8
| แทมปิเนส โรเวอส์  | 1–2 (ต่อเวลาพิเศษ) |  เซาท์ ไชนา |
| --- | --- | --- |
| เมอร์ดาโควิช  64' | รายงาน | บารีซิช  20', 103' |
ผู้ชม: 1,192 คน
ผู้ตัดสิน: จัมเปะอิ ไออิดะ (ญี่ปุ่น)
รอบที่สอง

| ทีมหนึ่ง> โซนเอเชียตะวันตก |  ผล > โซนเอเชียตะวันตก | ทีมสอง> โซนเอเชียตะวันตก |
| --- | --- | --- |
| บานิยาส  | 0 - 4 |  คาดเซีย เอสซี  |
| เอล จาอิช  | 5 - 1 |  นาซาฟ การ์ชี  |
| เลคห์วียา  | 2 - 1 |  อัล-ฮิด  |
| โลโคโมทีฟ ทาชเคนต์  | 1 - 3 |  คูเวต เอสซี |
โซนเอเชียตะวันออก
| ชลบุรี เอฟซี  | 3 - 0 |  เซาท์ ไชนา  |
| เมืองทอง ยูไนเต็ด  | 2 - 0 |  ฮานอย ทีแอนด์ที |
รอบที่สอง > โซนเอเชียตะวันตก

8 กุมภาพันธ์ 2014
18:00 UTC+3
| เลคห์วียา  | 2–1 |  อัล-ฮิด |
| --- | --- | --- |
| นัม แท-ฮี  35' นาซีเยฟ  48' (o.g.) | รายงาน | นาซีเยฟ  60' |
ผู้ชม: 927 คน
ผู้ตัดสิน: โมฮาเหม็ด อัล ซารูนี (สหรัฐอาหรับเอมิเรตส์)
8 กุมภาพันธ์ 2014
20:00 UTC+4
| บานิยาส  | 0–4 |  คาดเซีย เอสซี |
| --- | --- | --- |
|  | รายงาน | เนดา  10' อัล โซมา  35' อัล ชีคห์  73' อัล อันซารี  83' |
ผู้ชม: 1,932 คน
ผู้ตัดสิน: ฟาฮัด อัล-มีร์ดาสี (ซาอุดิอาระเบีย)
8 กุมภาพันธ์ 2014
19:00 UTC+3
| เอล จาอิช  | 5–1 |  นาซาฟ การ์ชี |
| --- | --- | --- |
| โก ซึล-คี  4', 27', 80' นิลมาร์  36' อับเกร์  49' | รายงาน | ไซฟีเยฟ  76' |
ผู้ชม: 5,400 คน
ผู้ตัดสิน: สเตรเบร เดโลฟสกี (ออสเตรเลีย)
8 กุมภาพันธ์ 2014
14:00 UTC+5
| โลโคโมทีฟ ทาชเคนท์  | 1–3 |  คูเวต เอสซี |
| --- | --- | --- |
| นากาเยฟ  66' | รายงาน | เจมาอา  22', 37', 86' |
ผู้ชม: 5,000 คน
ผู้ตัดสิน: มีโนรุ โทะโจ (ญี่ปุ่น)
รอบที่สอง > โซนเอเชียตะวันออก

8 กุมภาพันธ์ 2014
19:30 UTC+7
| เมืองทอง ยูไนเต็ด  | 2–0 |  ฮานอย ทีแอนด์ที |
| --- | --- | --- |
| ยูโรฟสกี  36' โบธรอยด์  62' | รายงาน |  |
ผู้ชม: 7,927 คน
ผู้ตัดสิน: คิม ดอง-จิน (เกาหลีใต้)
9 กุมภาพันธ์ 2014
18:30 UTC+7
| ชลบุรี  | 3–0 |  เซาท์ ไชนา |
| --- | --- | --- |
| พิภพ  19' คุนญา  37', 55' | รายงาน |  |
ผู้ชม: 7,336 คน
ผู้ตัดสิน: ปีเตอร์ กรีน (ออสเตรเลีย)
รอบที่สาม

| ทีมหนึ่ง> โซนเอเชียตะวันตก |  ผล > โซนเอเชียตะวันตก | ทีมสอง> โซนเอเชียตะวันตก |
| --- | --- | --- |
| เอล จาอิช  | 3 - 0 |  คาดเซีย เอสซี  |
| เลคห์วียา  | 4 - 1 |  คูเวต เอสซี |
โซนเอเชียตะวันออก
| ปักกิ่ง กั๋วอัน  | 4 - 0 |  ชลบุรี เอฟซี  |
| เมลเบิร์น วิกตอรี  | 2 - 1 |  เมืองทอง ยูไนเต็ด |
รอบที่สาม > โซนเอเชียตะวันตก

15 กุมภาพันธ์ 2014
18:00 UTC+3
| เลคห์วียา  | 4–1 |  คูเวต เอสซี |
| --- | --- | --- |
| โซเรีย  29' เอ็มซัคนี  72' บูดียัฟ  78' ลุยส์ เชียรา  90+3' | รายงาน | เนคูนัม  34' (ลูกโทษ) |
ผู้ชม: 2,075 คน
ผู้ตัดสิน: คิม จอง-ฮยอก (เกาหลีใต้)
15 กุมภาพันธ์ 2014
20:00 UTC+3
| เอล จาอิช  | 3–0 |  คาดเซีย เอสซี |
| --- | --- | --- |
| นิลมาร์  36' มุนตารี  63' เอล-ซาเย็ด  85' | รายงาน |  |
ผู้ชม: 5,326 คน
ผู้ตัดสิน: ริวจิ ซาโตะ (ญี่ปุ่น)
รอบที่สาม > โซนเอเชียตะวันออก

15 กุมภาพันธ์ 2014
19:45 UTC+11
| เมลเบิร์น วิกตอรี  | 2–1 |  เมืองทอง ยูไนเต็ด |
| --- | --- | --- |
| ทรอยซี  58'   บรอกซ์แฮม  83' | รายงาน | ยูโรฟสกี  22' |
ผู้ชม: 8,304 คน
ผู้ตัดสิน: มะซะอะกิ โทะมะ (ญี่ปุ่น)
15 กุมภาพันธ์ 2014
19:30 UTC+8
| ปักกิ่ง กั๋วอัน  | 4–0 |  ชลบุรี |
| --- | --- | --- |
| กูเอร์รอน  1', 11'  อูตากา  18'  เชา เจียยี  89' | รายงาน |  |
ผู้ชม: 20,055 คน
ผู้ตัดสิน: วาเลนติน โควาเลนโก (อุซเบกิสถาน)
รายการอ้างอิง

↑  "Media accreditation open for Official Draws of 2014 AFC Champions League and AFC Cup". International Sports Press Association.
แผ่นดินไหวในจังหวัดชวาตะวันตก พ.ศ. 2552

| --- | --- |

แสดงแผนที่จังหวัดชวาตะวันตกแสดงแผนที่ประเทศอินโดนีเซีย
เวลาสากลเชิงพิกัด: 2009-09-02 07:55:01
รหัสเหตุการณ์ ISC: 15161670
USGS-ANSS: ComCat
วันที่ท้องถิ่น: 2 กันยายน 2552
เวลาท้องถิ่น: 14:55:01 WIB
ขนาด: 7.0 Mw
ความลึก: 49 กิโลเมตร (30 ไมล์)
ศูนย์กลาง: 7°46′55″S 107°17′49″E﻿ / ﻿7.782°S 107.297°E﻿ / -7.782; 107.297
พื้นที่ที่ได้รับผลกระทบ: อินโดนีเซีย
ระดับความรุนแรงที่รู้สึกได้: VII (แรงมาก)
สึนามิ: 20 ซม.
ผู้ประสบภัย: เสียชีวิต 81 ราย บาดเจ็บ 1,297 ราย พลัดถิ่น 210,000 ราย
แผ่นดินไหวในจังหวัดชวาตะวันตก พ.ศ. 2552 เป็นแผ่นดินไหวขนาด 7.0 ตามมาตราขนาดโมเมนต์ ซึ่งเกิดขึ้นเมื่อวันที่ 2 กันยายน พ.ศ. 2552 เมื่อเวลา 14:55 น. ตามเวลาท้องถิ่น ในจังหวัดชวาตะวันตก ประเทศอินโดนีเซีย เหตุการณ์ครั้งนี้ทำให้มีผู้เสียชีวิตอย่างน้อย 81 ราย บาดเจ็บมากกว่า 1,297 ราย และไร้ที่อยู่อาศัยกว่า 210,000 คน (รวมผู้ที่อาศัยในตาซิกมาลายามากกว่า 140,000 ราย) แผ่นดินไหวยังส่งผลถึงจาการ์ตา ซึ่งเป็นเมืองหลวงของประเทศ แต่ทำให้เกิดความเสียหายเพียงเล็กน้อย และถือเป็นแผ่นดินไหวที่มีผู้เสียชีวิตมากที่สุดตั้งแต่เหตุการณ์แผ่นดินไหวและสึนามิที่ปางันดารัน พ.ศ. 2549
สาเหตุ

จุดศูนย์กลางแผ่นดินไหวครั้งนี้ ตั้งอยู่บนรอยเลื่อนขนาดใหญ่ ระหว่างแผ่นเปลือกโลกอินโด-ออสเตรเลียซ้อนทับด้านล่างของแผ่นยูเรเชีย
แผ่นดินไหวอื่น ๆ ที่เกิดขึ้นใกล้เคียงกัน เกิดหลังจากแผ่นดินไหวครั้งนี้ 5 วัน ในทะเลทางตอนใต้ของยกยาการ์ตา วัดแรงสั่นสะเทือนได้ 6.2 ริกเตอร์ ซึ่งถือว่าเป็นแผ่นดินไหวที่เกี่ยวเนื่องจากแผ่นดินไหวที่ชวาตะวันตกในครั้งนี้
ความเสียหาย

อาคารสิ่งปลูกสร้างในเมืองบันดุงและตาซิกมาลายา เมืองที่อยู่ใกล้จุดเหนือศูนย์กลางแผ่นดินไหวมากที่สุด เกิดความเสียหาย และมีผู้บาดเจ็บมากกว่าร้อยคน บ้านเรือนและอาคารประมาณ 18,300 หลังมีความเสียหายเล็กน้อย และต่อมาก็ได้เพิ่มเป็นมากกว่า 87,000 หลัง
แรงสั่นสะเทือนยังไปไกลถึงจาการ์ตา เมืองหลวงของอินโดนีเซีย ทำให้มีการอพยพผู้คนออกจากอาคารสำนักงานและโรงแรมหลายแห่ง
และยังมีบ้านอย่างน้อย 11 หลังถูกดินถล่มทับในเมืองจีอันจูร์
พลเมืองประมาณ 37 คน ซึ่งรวมเด็ก 13 คนในจีกังกาเริง ได้รับผลกระทบจากดินถล่มที่เกิดจากแผ่นดินไหว และคาดว่าถูกฝังอยู่ใต้ซากปรักหักพัง พื้นที่ดังกล่าวกลายเป็นแหล่งพวกถ้ำมองที่แห่กันเข้ามาในพื้นที่เพื่อถ่ายรูปการทำลายล้างและเหยื่อ
นอกจากนี้มีโรงพยาบาลอย่างน้อย 1 แห่งถูกทำลายจากแรงสั่นสะเทือน
ผู้เสียชีวิต

รายงานผู้เสียชีวิตอย่างเป็นทางการจากเดอะจาการ์ตาโพสต์เมื่อวันที่ 4 กันยายน
| พื้นที่ | รวม |
| --- | --- |
จีอันจูร์: 21
การุต: 10
ตาซิกมาลายา: 9
บันดุง: 8
จียามิซ: อย่างน้อย 1
ซูกาบูมี: อย่างน้อย 1
โบโกร์: อย่างน้อย 1
บันดุงตะวันตก: อย่างน้อย 1
แผ่นดินไหวตาม

ผู้อยู่อาศัยจำนวนมากไม่ยอมกลับเข้าที่อยู่อาศัยเนื่องจากกลัวว่าจะเกิดแผ่นดินไหวอีก
4.9 ริกเตอร์ (2 กันยายน พ.ศ. 2552) เมื่อเวลา 16:28 น. ตามเวลาในท้องถิ่น
ความช่วยเหลือ

ถนนบางสายได้รับการซ่อมแซมและปรับปรุงเรียบร้อยในวันที่ 4 กันยายน. ความช่วยเหลือก็มาถึงพื้นที่ประสบภัยเช่นเดียวกัน
หน่วยงานสุขภาพของบันดุงกล่าวว่าผู้ประสบภัยจากเหตุการณ์ครั้งนี้มีสิทธิในการเข้ารักษาพยาบาลฟรีอย่างน้อย 1 เดือน มีการส่งแพทย์เข้าประจำการเพื่อทำการรักษา 34 คนและนักศึกษาแพทย์อีก 52 คนใน 12 อำเภอของจังหวัด
ประชาชนที่ได้รับผลกระทบมากกว่า 25,000 คนได้อาศัยอยู่ในเต้นท์ที่พักชั่วคราว
แหล่งข้อมูลอื่น

Death toll rises in Indonesia quake – วิดีโอจากอัลญะซีเราะฮ์
7.0 Magnitude Earthquake Rattles Indonesia – วิดิโอจากแอสโซซิเอเต็ดเพรส
รูปภาพ จาก โทรอนโตซัน
The International Seismological Centre has a bibliography and authoritative data for this event.
ReliefWeb's  หน้าหลัก  สำหรับเหตุการณ์นี้
| ด ค ก← แผ่นดินไหวที่สำคัญใน พ> ศ. 2552 → |
| --- | --- |
 คอสตาริกา† (6.2, 8 มกราคม)  อาบรุซโซ อิตาลี† (6.3, 6 เมษายน)  ชิซูโอกะ ญี่ปุ่น (6.4, 10 สิงหาคม)  หมู่เกาะอันดามัน (7.5, 11 สิงหาคม)  ชวาตะวันตก อินโดนีเซีย† (7.0, 2 กันยายน)  ภูฏาน (6.1, 21 กันยายน)  ซามัว† (8.1, 29 กันยายน)  สุมาตรา อินโดนีเซีย†‡ (7.6, 30 กันยายน) 
ความรุนแรงของแผ่นดินไหวตามมาตราขนาดโมเมนต์ / † = แผ่นดินไหวที่มีผู้เสียชีวิตอย่างน้อย 30 คน / ‡ = แผ่นดินไหวที่มีผู้เสียชีวิตมากที่สุดในปีนี้
แผนที่ระดับความรุนแรงของแผ่นดินไหวโดย USGS
ไซมะ นากาโนะ

| ไซมะ นากาโนะ |
| --- | --- |
中野 さいま
เกิด: 中野 彩麻 26 พฤศจิกายน จังหวัดไซตามะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2013 – ปัจจุบัน
องค์การ: สเตย์ลัก
ส่วนสูง: 150 ซม.
ไซมะ นากาโนะ (中野 さいま ชื่อจริงเขียนเป็น 中野 彩麻, เกิด 26 พฤศจิกายน) เป็นนักพากย์หญิงชาวญี่ปุ่น เกิดที่เมืองอาเงโอะ จังหวัดไซตามะ สังกัดสเตย์ลัก
ผลงานพากย์

อิชิดะโตะซากุระ (ซาโต)
โนบุนางะเดอะฟูล (มังกร)
อเควเลียนโลกอส (อิวางามิ โชโกะ)
ก็บอกว่าขอแค่ค่าเฉลี่ยไงล่ะคะ! (คุริฮาระ เคย์โกะ)
ขอต้อนรับสู่ห้องเรียนนิยม (เฉพาะ) ยอดคน (คิโนชิตะ มิโนริ)
ปีศาจสาวมีแต่หัวร่วมไขปริศนา (คายะ)
แค่ขายโพชั่นไปวันวันไม่ได้เหรอคะ! (คุอง เรย์โกะ)
โซนี่ เอ็กซ์พีเรียแซด

| --- | --- |

ตราสินค้า: โซนี่
ผู้พัฒนา: โซนี่ โมบายล์
ผู้ผลิต: โซนี่ โมบายล์
เครือข่ายที่รองรับ: GSM/GPRS/EDGE 850/900/1800/1900 HSPA+ 850/900/2100 LTE 800/850/900/1800/2100/2600
รุ่นที่เกี่ยวข้อง: โซนี่ เอ็กซ์พีเรีย แซดแอล
รูปแบบ: สมาร์ตโฟน
ลักษณะการออกแบบ: จอสัมผัส
ขนาด: สูง 139 mm (5.5 in)   กว้าง 71 mm (2.8 in)   หนา 7.9 mm (0.31 in) 
น้ำหนัก: 146 g (5.15 oz)
ระบบปฏิบัติการ: แอนดรอยด์ 4.1 เจลลีบีน 
ระบบบนชิป: Qualcomm Snapdragon S4 Pro APQ8064
ซีพียู: 1.5 GHz ควอด–คอร์ ไครต์ (สแนปดรากอน เอส 4)
จีพียู: อาเดรโน 320
หน่วยความจำระบบ: 2 GB 
หน่วยความจำ: 16 GB
หน่วยความจำภายนอก: มากที่สุด 32 GB ไมโครเอสดีการ์ด
แบตเตอรี่: 2,330 มิลลิแอมแปร์–ชั่วโมง (mAh) 
การป้อนข้อมูล: มัลติ-ทัช, คาปาซิทีฟเซนซิง จอสัมผัส, เซนเซอร์
จอแสดงผล: 5 in (130 mm) ไอพีเอส (IPS)   1920x1080 พิกเซล (441 ppi)
กล้องหลัง: 13.1 ล้านพิกเซล เซ็นเซอร์แสง พร้อมแฟลช แอลอีดี บันทึกวิดีโอความละเอียด 1080p ที่ 30 ภาพต่อวินาที
กล้องหน้า: 2.2 ล้านพิกเซล
การเชื่อมต่อ: 4G LTE(80 mbps)	 จีพีเอส   โกลนาสส์ (GLONASS)   ไมโครยูเอสบี 2.0  บลูทูธ 4.0  NFC   วายฟาย (802.11 a/b/g/n)   ดีแอลเอ็นเอ (DLNA)   เอ็มเอชแอล (MHL)
อื่น ๆ: มีขายในสีดำ, ม่วง และขาว  IP57 (จอกันฝุ่นและกันน้ำ)
อ้างอิง: 
โซนี่ เอ็กซ์พีเรีย แซด เป็นสมาร์ตโฟนแบบจอสัมผัส ความละเอียดจอ ฟูลเอชดี (full HD) และใช้ระบบปฏิบัติการแอนดรอยด์  ซึ่งออกแบบ ผลิต และวางขาย โดย โซนี่ อิเล็กทรอนิกส์ โดยประกาศอย่างเป็นทางการ ในงาน ซีอีเอส 2013 (CES 2013) ส่วนวันเปิดตัวยังไม่มีกำหนดอย่างแน่ชัด โดยมีราคาอยู่ที่ 749 ดอลลาร์ออสเตรเลีย ในออสเตรเลีย, 739 ยูโร ในฟินแลนด์ คาดว่าจะนำออกวางขายทั่วโลกภายในไตรมาสที่ 1 ปีพ.ศ. 2556นี้ สำหรับประเทศไทยมีการเปิดตัวในวันที่ 14 กุมภาพันธ์ พ.ศ. 2556 ณ โรงแรมโซฟิเทล โซ กรุงเทพ โดยคาดว่าจะวางจำหน่ายช่วงปลายเดือนมีนาคมถึงเมษายนปีเดียวกัน
คุณสมบัติ

โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้กล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)
โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วย และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย®
แหล่งข้อมูลอื่น

Official website
ไซยาโนอะคริเลต

สูตรโมเลกุลทั่วไปของไซยาโนอะคริเลต C5H5NO2
ซูเปอร์กลู
ไซยาโนอะคริเลต (cyanoacrylate) คือชื่อเรียกรวมของวัสดุทางเคมีกลุ่มหนึ่งที่ใช้เป็นสารยึดติดแบบแห้งเร็ว อาทิ methyl-2-cyanoacrylate กับ ethyl-2-cyanoacrylate ที่รู้จักกันตามชื่อสามัญว่า กาวตราช้าง, กาวร้อน, หรือ ซูเปอร์กลู (Superglue), และ 2-octyl-cyanoacrylate หรือ n-butyl-cyanoacrylate ซึ่งใช้เป็นสารยึดติดทางการแพทย์และศัลยกรรมในชื่อ เดอร์มาบอนด์ (Dermabond) หรือ ทรอมาซีล (Traumaseal) เป็นต้น ส่วนในทางอุตสาหกรรมจะใช้อักษรย่อเรียกสารกลุ่มนี้ว่า "CA"
ประวัติ

ไซยาโนอะคริเลตเป็นหนึ่งในกลุ่มสารยึดติดที่มีองค์ประกอบทางเคมีที่คล้ายกัน ค้นพบโดยแฮร์รี คูเวอร์ (Harry Coover) ขณะที่ทำงานให้บริษัทอีสต์แมนโกดักในช่วงสงครามโลกครั้งที่สอง ระหว่างที่พวกเขากำลังวิจัยค้นคว้าเกี่ยวกับการผลิตเลนส์พลาสติกสำหรับกล้องส่องเล็งของอาวุธปืน แต่วัสดุที่พวกเขาสร้างขึ้นกลับกลายเป็นว่าทำให้เครื่องมือและอุปกรณ์ที่เคยบรรจุหรือจับวัสดุนั้นยึดติดกันหมด ซึ่งไม่ได้แก้ปัญหาเรื่องเลนส์เลย
ไซยาโนอะคริเลตออกขายสู่ตลาดอุตสาหกรรมเป็นครั้งแรกในเดือนกุมภาพันธ์ ค.ศ. 1955 โดยใช้ชื่อผลิตภัณฑ์ว่า แฟลชกลู (Flash Glue) ซึ่งยังคงมีการขายอยู่กระทั่งปัจจุบันและดำเนินกิจการโดย แกรี ชิปโก (Gary Shipko) ประธานบริษัทซูเปอร์กลูอินเทอร์เนชันแนล (Super Glue International) แห่งสหรัฐอเมริกา
ไซยาโนอะคริเลตในฐานะกาวแบบแห้งเร็วได้รับการจดสิทธิบัตรในปี ค.ศ. 1956 และออกขายสู่ตลาดผู้บริโภคในภายใต้ยี่ห้อ อีสต์แมน 910 และใน ค.ศ. 1958 กาวชนิดใหม่นี้ได้แสดงประสิทธิภาพสู่สายตาสาธารณชนในรายการโทรทัศน์ I've Got a Secret โดยมีแกร์รี มัวร์ (Garry Moore) เป็นดารารับเชิญ ซึ่งมัวร์นั้นถูกดึงขึ้นกลางอากาศด้วยแผ่นเหล็กกล้าสองแผ่นโดยใช้ อีสต์แมน 910 เพียงหนึ่งหยดเท่านั้น
โจเอล เดอลาครูซ

| โจเอล เดอลาครูซ |
| --- | --- |
เกิด: โจเอล กูมานัด เด ลา ครูซ 4  พฤศจิกายน พ.ศ. 2528
โจเอล เดอลาครูซ (Joel Dela Cruz)  หรือนาย โจเอล กูมานัด เด ลา ครูซ เกิดเมื่อ 4  พฤศจิกายน พ.ศ. 2528 ที่เมืองซัมบัวงา เดล นอร์เต ประเทศฟิลิปปินส์ สถิติการชก 44 ครั้ง ชนะ 18 (น็อค 7) เสมอ 3 แพ้ 23
ประวัติ

เดอลาครูซขึ้นชกมวยสากลคร้งแรกเมื่อ 7 มกราคม พ.ศ. 2548 ชนะน็อค เอ็ดการ เปนาเก ยก 3 ที่ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 2 สิงหาคม พ.ศ. 2550 ชนะน็อค ดอนดอน ลาปุส ยก 2 เดอลาครูซได้ชกกับสมศักดิ์ ศิษย์ชัชวาลย์ใน พ.ศ. 2551 ที่ฟิลิปปินส์ ซึ่งผลออกมาเสมอกันไป จากนั้น เดอลาครูซได้ชิงแชมป์ WBO ตะวันออกรุ่นซูเปอร์เฟเธอร์เวทที่ว่างเมื่อ 30 พฤศจิกายน พ.ศ. 2551 ปรากฏว่าเป็นฝ่ายแพ้คะแนน เทิดศักดิ์ ก่อเกียรติยิม ที่ฟิลิปปินส์ ไม่ได้แชมป์
เดอลาครูซมีโอกาสได้เดินทางมาชิงแชมป์ในไทยอีกสองครั้ง โดยมาชิงแชมป์ WBO ตะวันออกรุ่นไลท์เวทเมื่อ 26 เมษายน พ.ศ. 2553 แพ้น็อค ไท ต.ศิลาชัย ยก 2 และมาชิงแชมป์ PABA เฉพาะกาลรุ่นเวลเตอร์เวทเมื่อ 7 กุมภาพันธ์ พ.ศ. 2554 แพ้น็อค ถิรชัย กระทิงแดงยิม ยก 3 ในปีเดียวกันนั้น เดอลาครูซ ได้เดินทางไปชกที่ออสเตรเลีย ซึ่งส่วนใหญ่ชกแพ้มากกว่าชนะ ได้ชิงแชมป์รัฐนิวเซาท์เวลส์รุ่นมิดเดิลเวทเมื่อ พ.ศ. 2557 ก็แพ้คะแนน กุร์ท บะห์รัม ไม่ได้แชมป์ ต่อมาได้แชมป์รัฐนิวเซาท์เวลส์รุ่นเวลเตอร์เวทเมื่อ 14 มีนาคม พ.ศ. 2558 ชนะคะแนน โจเอล กาเลีย เขาเดินทางไปชิงแชมป์ OPBF เฉพาะกาลรุ่นเวลเตอร์เวทที่ญี่ปุ่นเมื่อ 23 กุมภาพันธ์ พ.ศ. 2559 แพ้น็อค ซูยอน ทากายามะ ยก 6
เกียรติประวัติ

แชมป์ฟิลิปปินส์รุ่นซูเปอร์เฟเธอร์เวท (2550)
เคยชิงแชมป์ต่อไปนี้แต่ไม่สำเร็จ
ชิงแชมป์ WBO ตะวันออกใกล้รุ่นซูเปอร์เฟเธอร์เวทเมื่อ 30 พฤศจิกายน 2551 แพ้คะแนน เทอดศักดิ์ จันทร์แดง ที่ ฟิลิปปินส์
ชิงแชมป์ WBO ตะวันออกรุ่นไลท์เวทเมื่อ 26 เมษายน 2553 แพ้น็อค ไท ต.ศิลาชัย ยก 2
ชิงแชมป์ PABA เฉพาะกาลรุ่นเวลเตอร์เวทเมื่อ 7 กุมภาพันธ์ 2554 แพ้น็อค ถิรชัย กระทิงแดงยิม ยก 3
ชิงแชมป์ OPBF เฉพาะกาลรุ่นเวลเตอร์เวทที่ญี่ปุ่นเมื่อ 23 กุมภาพันธ์ 2559 แพ้น็อค ซูยอน ทากายามะ ยก 6
โรงเรียนศรัทธาสมุทร

| โรงเรียนศรัทธาสมุทร Sattha Samut School Sattha Samut School |
| --- | --- |

ที่ตั้ง
122 ถนนเอกชัย ตำบลลาดใหญ่ อำเภอเมืองสมุทรสงคราม จังหวัดสมุทรสงคราม รหัสไปรษณีย์ 75000 ประเทศไทย
ข้อมูล
ชื่ออื่น: ศ.ส. ST
ประเภท: โรงเรียนมัธยมศึกษาขนาดใหญ่พิเศษ
คำขวัญ: ปญฺญา โลกฺสมิ ปฺชโชโต  (ปัญญาเป็นแสงสว่างในโลก)
สถาปนา: 1 มิถุนายน พ.ศ. 2451
ผู้ก่อตั้ง: พระมหาสิทธิการ (ทอง)
เขตการศึกษา: สมุทรสงคราม
หน่วยงานกำกับ: สำนักงานเขตพื้นที่การศึกษามัธยมศึกษาเขต 10
รหัส: 1075101001
ผู้อำนวยการ: นางวิไล   ออกกิจวัตร
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาญี่ปุ่น  ภาษาอังกฤษ  ภาษาจีน
สี:    สีน้ำเงิน-สีเหลือง
เพลง: มาร์ชศรัทธาสมุทร
ต้นไม้: ทองอุไร
เว็บไซต์: www.sattha.ac.th
โรงเรียนศรัทธาสมุทร  (อักษรย่อ : ศ.ส.; อังกฤษ: Satthasamut School) เป็นโรงเรียนมัธยมศึกษาประจำจังหวัดสมุทรสงคราม เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนชาย จึงได้รับเลือกให้เป็นโรงเรียนชายประจำจังหวัดสมุทรสงคราม ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย
ประวัติโดยย่อ

โรงเรียนศรัทธาสมุทร ชื่อเดิมว่า โรงเรียนวัดบ้านแหลม เปิดสอนเมื่อวันที่ 1 มิถุนายน พ.ศ. 2451 โดยตั้งอยู่ในบริเวณวัดบ้านแหลม (วัดเพชรสมุทรวรวิหาร) เปิดสอนตั้งแต่ระดับชั้นมูลถึงชั้นประโยคมูล ต่อมาเปลี่ยนชื่อเป็น “โรงเรียนแหลมวิทยาคม” พ.ศ. 2458 ได้เปลี่ยนชื่อเป็น “โรงเรียนศรัทธาสมุทร” 
ตามสมณศักดิ์ “พระครูศรัทธาโสภิต”ซึ่งเป็นเจ้าอาวาสองค์อุปการะรวมกับคำนำหน้าชื่อจังหวัด และใช้ชื่อนี้มาจนถึงปัจจุบัน
พ.ศ. 2521 ได้ย้ายมาเรียนยังสถานที่เรียนแห่งใหม่ในปัจจุบัน และเปลี่ยนจากโรงเรียนที่รับนักเรียน   ชายล้วนมาเป็นสหศึกษา เปิดการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 สังกัดกองการมัธยมศึกษา กรมสามัญศึกษา กระทรวงศึกษาธิการ สำนักงานคณะกรรมการศึกษาขั้นพื้นฐาน เขตพื้นที่การศึกษาสมุทรสงครามและสำนักงานเขตพื้นที่การศึกษามัธยมศึกษา เขต 10
โดรายากิ

| --- | --- |

ชื่ออื่น: มิกาซะ
ประเภท: แพนเค้ก
แหล่งกำเนิด: ญี่ปุ่น
ส่วนผสมหลัก: คัสเตลลา, ถั่วแดง
  สื่อ: โดรายากิ
โดรายากิ (ญี่ปุ่น: どら焼き, どらやき, 銅鑼焼き, ドラ焼き) เป็นขนมหวานของญี่ปุ่น โดยลักษณะเป็นแพนเค้กสองชิ้นประกบกันและสอดไส้ถั่วแดงกวน โดรายากิส่วนใหญ่ทำมาจากแป้งสาลีผสมกับเนย ไข่ และนมสด และนำส่วนผสมมาทอดเป็นแผ่นคล้ายแพนเค้ก เมื่อทอดจนสุกเหลืองจะนำมาประกบกัน 2 แผ่น โดยสอดไส้ถั่วแดงกวนน้ำตาลไว้ตรงกลาง ซึ่งลักษณะคล้ายกับอิมางาวายากิ เพียงแต่ว่าไส้ของโดรายากิจะถูกประกบด้วยขนม 2 แผ่น แต่ไส้อิมางาวายากิจะสอดไส้ข้างในตัวขนม
แต่เดิมตัวขนมจะมีเพียงชั้นเดียว ส่วนแบบที่เห็นในปัจจุบันถูกทำขึ้นเมื่อ ค.ศ. 1914
คำว่า โดระ ในภาษาญี่ปุ่นจะแปลว่า ฆ้อง ซึ่งมาจากลักษณะของตัวขนมที่คล้ายกับฆ้อง
ชื่อเรียกอื่น ๆ

ในเขตคันไซเช่นโอซากะหรือนาระจะเรียกว่า มิกาซะ (三笠) ซึ่งเดิมแปลได้ว่าหมวกฟางสามใบ
ในวัฒนธรรมร่วมสมัย

ตัวละครในมังงะและอนิเมะชื่อโดราเอมอนชอบรับประทานโดรายากิมากและมักจะมีฉากที่โดราเอมอนกำลังรับประทานโดรายากิอยู่บ่อย ๆ ซึ่งทำให้ขนมโดรายากิเป็นที่รู้จักกันมากขึ้น